Publication: Magyar Közlöny
Issue: MK-2002-90 (Year: 2002, Number: 90)
Era: 1990-2004
Section: A 64/1991. (XII. 17.) AB határozatában az Alkotmánybíróság megállapította, hogy „nem mindenfajta összefüggés az alapjogokkal követeli meg a törvényi szintû szabályozást. Valamely alapjog tartalmának meghatározása és
Paragraph Index: 504

A 64/1991. (XII. 17.) AB határozatában az Alkotmánybíróság megállapította, hogy „nem mindenfajta összefüggés az alapjogokkal követeli meg a törvényi szintû szabályozást. Valamely alapjog tartalmának meghatározása és lényeges garanciáinak megállapítása csakis törvényben történhet, törvény kell továbbá az alapjog közvetlen és jelentõs korlátozásához is. Közvetett és távoli összefüggés esetében azonban elegendõ a rendeleti szint is. Ha nem így lenne, mindent törvényben kellene szabályozni. Ebbõl az következik, hogy mindig csak a konkrét szabályozásról állapítható meg, hogy — az alapjoggal való kapcsolata intenzitásától függõen — törvénybe kell-e foglalni vagy sem” (ABH 1991. 297., 300.).

Source: https://magyarkozlony.hu/hivatalos-lapok/c7a8ef9b7be025036bf3b2c2722701b3ea8dff2d/dokumentumok/01b6ac37f64fa2de8d1b5d1b23c46148ac4361a2/letoltes